**ความคาดหวังของประชาชนที่มีต่อการเยียวยาและการบรรเทาปัญหาอุทกภัยในพื้นที่องค์การบริหารส่วนตำบลลาดชิด อำเภอผักไห่ จังหวัดพระนครศรีอยุธยา**

นางสาวธนภรณ์ ศุภอรรถกุล ¹ ,รพีพัฒน์ จันทนินทร² และ อรรถสิทธิ์ นิกรวัฒน์³

¹ สาขาวิชา การบริหารงานตำรวจ สังกัดคณะมนุษยศาสตร์และสังคมศาสตร์,โทรศัพท์ 0998648440

²สาขาวิชา การบริหารงานตำรวจ สังกัดคณะมนุษยศาสตร์และสังคมศาสตร์, โทรศัพท์ 097-2700158 ³สาขาวิชา การบริหารงานตำรวจ สังกัดคณะมนุษยศาสตร์และสังคมศาสตร์, โทรศัพท์ 081-3448226 ¹s59123450023@ssru.ac.th, ²rapeepat@ssru.ac.th, ³attasit.ni@ssru.ac.th

**บทคัดย่อ**

การศึกษาครั้งนี้มีวัตถุประสงค์เพื่อ 1)เพื่อศึกษาสาเหตุและความเสียหายเกี่ยวกับอุทกภัยในพื้นที่องค์การบริหารส่วนตำบลลาดชิด อำเภอผักไห่ จังหวัดพระนครศรีอยุธยา 2)เพื่อศึกษาความคาดหวังในการจัดการเยียวยาและการบรรเทาปัญหาอุทกภัยในพื้นที่องค์การบริหารส่วนตำบลลาดชิด อำเภอผักไห่ จังหวัดพระนครศรีอยุธยา 3)เพื่อเปรียบเทียบความคาดหวังในการจัดการเยียวยา และบรรเทาปัญหาอุทกภัยในพื้นที่องค์การบริหารส่วนตำบลลาดชิด อำเภอผักไห่ จังหวัดพระนครศรีอยุธยา กลุ่มตัวอย่างที่ใช้ได้แก่ ประชาชนในพื้นที่รับผิดชอบขององค์การบริหารส่วนตำบลลาดชิด ที่มีอายุตั้งแต่ 18 ปีขึ้นไป จำนวน 334 คน เลือกกลุ่มตัวอย่างโดยวิธีสุ่มอย่างง่าย เครื่องมือที่ใช้ในการเก็บรวมรวมข้อมูลคือ แบบสอบถาม

ผลการวิจัยพบว่า

1. เหตุปัจจัยที่สำคัญของการเกิดสถานการณ์อุทกภัยในพื้นที่องค์การบริหารส่วนตำบลลาดชิด เกิดจากการที่ฝนตกหนักจากพายุฝนฟ้าคะนองติดต่อกันเป็นระยะเวลานานทำให้น้ำในคลองไม่สามารถระบายไปที่อื่นได้ การลงมาสะสมของน้ำป่าไหลหลากจากพื้นที่อื่น ประกอบกับ การเก็บเกี่ยวทางการเกษตรที่ล่าช้าทำให้ระบายน้ำได้ช้า และการระบายน้ำออกจากเขื่อนเนื่องจากเป็นพื้นที่รับน้ำจึงทำให้เกิดน้ำท่วมได้ง่าย

 2) ความคาดหวังของประชาชนที่มีต่อการเยียวยาและการบรรเทาปัญหาอุทกภัยในพื้นที่องค์การบริหารส่วนตำบลลาดชิด อำเภอผักไห่ จังหวัดพระนครศรีอยุธยา โดนรวมอยู่ในระดับปานกลาง เมื่อพิจารณารายด้ายแล้วพบว่าด้านการวางเป้าหมายมีค่าเฉลี่ยสูงสุด รองลงมาคือด้านความพึงพอใจ ด้านการจัดทำแผนพัฒนาและด้านการมีส่วนร่วมมีค่าเฉลี่ยต่ำสุด จำแนกตาม เพศ อายุ รายได้ต่อเดือน ระดับการศึกษาและอาชีพหรือตำแหน่งหน้าที่การงานโดยรวมอยู่ในระดับปานกลาง

 3) ผลการเปรียบเทียบความคาดหวังของประชาชนที่มีต่อการเยียวยาและการบรรเทาปัญหาอุทกภัยในพื้นที่องค์การบริหารส่วนตำบลลาดชิด อำเภอผักไห่ จังหวัดพระนครศรีอยุธยา ของประชาชนมีเพศไม่แตกต่างกัน อายุ ระดับการศึกษา และอาชีพหรือตำแหน่งหน้าที่การงาน ไม่แตกต่างกัน และรายได้ต่อเดือน แตกต่างกัน

**คำสำคัญ**: ความคาดหวัง,ประชาชน,การเยียวยา,อุทกภัย,ตำบลลาดชิด,อำเภอผักไห่ ,จังหวัดพระนครศรีอยุธยา

**People Expectation towards Treatment and Relief from Flooding in Lat Chit Subdistrict Administrative Organization Area, Phak Hai, Phra Nakhon Si Ayutthaya**

Tanaporn Supaattakul ¹ , Rapeepat Juntanintorn²,Attasit Nikornwat³

¹ Branch Police Administration under the Sciences and Social Sciences, Tel. 0998648440

² Branch in Police Administration, Faculty of Humanities and Social Sciences, Tel 097-2700158

³ Branch in Police Administration, Faculty of Humanities and Social Sciences, Tel 081-3448226

 ¹s59123450023@ssru.ac.th, ²rapeepat@ssru.ac.th, ³attasit.ni@ssru.ac.th

Abstract

The objectives of this research were to 1) study the causes and damages of flooding in Lat Chit Subdistrict Administrative Organization (SAO) area, Phak Hai, Phra Nakhon Si Ayutthaya, to 2) study the expectation in management of treatment and relief from flooding in Lat Chit SAO area, Phak Hai, Phra Nakhon Si Ayutthaya and to 3) to compare the expectation in management of treatment and relief from flooding in Lat Chit SAO area, Phak Hai, Phra Nakhon Si Ayutthaya. The sample group that was used included 334 people who were more than 18 years old in responsible area of Lat Chit SAO. The sample group was selected by easy random method. The tool used to collect data was a questionnaire.

The result findings were as follows:

 1) The important factors of flooding occurrence in Lat Chit Subdistrict Administrative Organization area caused by heavy rain from thunderstorm by consecutive days that stopped the canal from being drained out to other places and by the accumulation of flash floods from other areas. Moreover, it caused by delayed agricultural harvesting that made delayed draining and by draining from barrage because it was an area that can receive water, so it could easily get flooding.

 2) People expectation towards treatment and relief from flooding in Lat Chit Subdistrict Administrative Organization Area, Phak Hai, Phra Nakhon Si Ayutthaya in the overall was at the middle level. While considered in each dimension, ranking from the highest to the lowest as follows: targeting, followed by satisfaction, development plan making and participation, respectively. Divided by gender, age, monthly income, educational background, career and job position, it was at the middle level.

 3) The comparative result in people expectation towards treatment and relief from flooding in Lat Chit Subdistrict Administrative Organization Area, Phak Hai, Phra Nakhon Si Ayutthaya divided by the same gender, age, educational background, career, job position and the different monthly income.

**Keywords**: Expectation, population, treatment, flooding, Lat Chit, Phak Hai , Phra Nakhon Si Ayutthaya

**บทนำ**

น้ำท่วมเป็นปรากฏการณ์ที่เกิดขึ้นตามธรรมชาติ เนื่องจากฝนที่ตกในเขตพื้นที่ลุ่มน้ำปริมาณมาก และตกติดต่อกันเป็นเวลานาน จนเกิดน้ำท่วมเหนือผิวดินลงสู่ร่องน้ำลำธาร และในแม่น้ำมากกว่าปกติ ซึ่งในขณะที่น้ำจำนวนมากไหลไปตามร่องน้ำ ลำธารและแม่น้ำนั้น หากลำน้ำตอนใด ไม่สามารถรับปริมาณน้ำทั้งหมดให้ไหลอยู่เฉพาะภายในตัวลำน้ำ ก็จะทำให้มีระดับน้ำสูงกว่าตลิ่ง และไหลล้นไปทั่วพื้นที่ทั้งสองฝั่งลำน้ำ หรืออาจไหลไปท่วมขังตามที่ลุ่มต่ำไกลออกไปเป็นบริเวณกว้างด้วย นอกจากนั้นตามพื้นที่ลุ่มและพื้นที่ในเขตชุมชน ซึ่งไม่มีระบบการระบายน้ำที่สมบูรณ์ เมื่อเกิดฝนตกหนักเป็นมานานๆในแต่ละครั้งมักเป็นปัญหาทำให้เกิดน้ำท่วมขังบนพื้นที่ แล้วทำความเสียหายโดยตรง กับ อาคารบ้านเรือน สิ่งก่อสร้าง เส้นทางคมนาคมการขนส่ง สาธารณูปโภค พื้นที่การเกษตรและปศุสัตว์ เป็นอย่างมาก และสุดท้ายอาจปัญหาน้ำท่วมขังอาจก่อให้เกิดโรคระบาดตามมา อุทกภัยเป็นภัยธรรมชาติที่มนุษย์นั้นไม่สามารถยับยั้งได้ และนับวันจะยิ่งทวีความรุนแรงมากขึ้น

จังหวัดพระนครศรีอยุธยาเป็นหนึ่งในจังหวัดที่ประสบกับปัญหาอุทกภัยเป็นประจำเกือบทุกปี เนื่องจากที่ตั้งของจังหวัดนั้นเป็นบริเวณพื้นที่ราบลุ่มริมฝั่งแม่น้ำเจ้าพระยาตอนล่าง และประชาชนส่วนใหญ่นั้นปลูกบ้านบริเวณริมแม่น้ำ เพื่อใช้อุปโภคบริโภคและใช้ในการสัญจร เนื่องจากในสมัยก่อนนั้นยังไม่มีถนน ทำให้การสร้างบ้านเรือนส่วนใหญ่นั้นจะตั้งอยู่บริเวณแม่น้ำซึ่งเป็นพื้นที่เสี่ยงต่อการเกิดอุทกภัย ปัจจุบันได้พัฒนาให้มีการสร้างถนนขึ้นเพื่อให้สะดวกในการสัญจรไปมา จังหวัดพระนครศรีอยุธยา มีพื้นที่เสี่ยงในการเกิดอุทกภัย จำนวน 1,171,252 ไร่ คิดเป็น ร้อยละ 62 ของพื้นที่ทั้งหมดในจังหวัด ปัจจุบัน พื้นที่บริเวณฝั่งตะวันตกของแม่น้ำเจ้าพระยา นั้นเป็นทุ่งรับน้ำในฤดูน้ำหลาก ดั้งนั้นในจังหวัดพระนครศรีอยุธยานั้นพื้นที่ส่วนใหญ่เป็นทุ่งนา เมื่อเกิดปัญหาอุทกภัยขึ้น จึงทำให้ พืชผลของเกษตรกรนั้นเสียหายเป็นอย่างมาก (ศิริวรรณ การวิชชา : 2555 )

องค์การบริหารส่วนตำบลลาดชิด เป็นพื้นที่ราบลุ่มสลับกับพื้นที่ลุ่มมาก ภายในเขตองค์การบริหารส่วนตำบลมีแหล่งน้ำธรรมชาติไหลผ่านตำบลลาดชิด โดยไหลผ่านไปตามลำคลองลาดชิด ร้อยละ 71.46 ของพื้นที่ทั้งหมดนั้นเป็นพื้นที่ ที่ใช้ในการเกษตร ประชาชนในตำบลลาดชิดส่วนใหญ่ประกอบอาชีพเป็นเกษตรกร ทำนา พื้นที่ส่วนใหญ่จึงเป็นทุ่งนา เมื่อถึงฤดูฝนมีฝนตกชุกน้ำในคลองจะมีระดับที่สูงขึ้นและไหลเข้าท่วมพื้นที่การเกษตรตลอดจนพื้นที่ที่อยู่อาศัย ซึ่งเกือบทุกปีที่ผ่านมาในเขตพื้นที่รับผิดชอบขององค์การบริหารส่วนตำบลลาดชิดนั้นได้ประสบกับปัญหาอุทกภัยมาตลอด และเนื่องจากทุ่งผักไห่นั้นเป็นทุ่งรับน้ำในช่วงฤดูน้ำหลาก เป็นสาเหตุที่ทำให้ประชาชนตำบลลาดชิดต้องประสบกับปัญหาอุทกภัยอย่างหลีกเลี่ยงไม่ได้

ด้วยเหตุผลดังกล่าวผู้ศึกษาในฐานะที่เป็นประชาชนในพื้นที่ มีความสนใจที่จะศึกษาในเรื่องของการจัดการเยียวยาและการบรรเทาปัญหาอุทกภัย ในเขตองค์การบริหารส่วนตำบลลาดชิดอย่างไร และในความคาดหวังของประชาชนในตำบลลาดชิดที่มีต่อการจัดการน้ำของ องค์การบริหารส่วนตำบลลาดชิดนั้นเป็นไปตามความคาดหวังหรือไม่ ทั้งนี้เพื่อให้ได้นำผลของการศึกษามาเป็นแนวทางในการพัฒนาและปรับปรุงเรื่องเยียวยาและการบรรเทาปัญหาอุทกภัย ในเขตองค์การบริหารส่วนตำบลลาดชิด อำเภอผักไห่ จังหวัดพระนครศรีอยุธยา

**วัตถุประสงค์ของการวิจัย**

1.เพื่อศึกษาสาเหตุและความเสียหายเกี่ยวกับอุทกภัยในพื้นที่องค์การบริหารส่วนตำบลลาดชิด อำเภอผักไห่ จังหวัดพระนครศรีอยุธยา

2.เพื่อศึกษาความคาดหวังในการจัดการเยียวยาและการบรรเทาปัญหาอุทกภัยในพื้นที่องค์การบริหารส่วนตำบลลาดชิด อำเภอผักไห่ จังหวัดพระนครศรีอยุธยา

3.เพื่อเปรียบเทียบความคาดหวังในการจัดการเยียวยาและบรรเทาปัญหาอุทกภัยในพื้นที่องค์การบริหารส่วนตำบลลาดชิด อำเภอผักไห่ จังหวัดพระนครศรีอยุธยา โดยจำแนกตามปัจจัยส่วนบุคคล

**สมมติฐาน**

ประชาชนในเขตพื้นที่รับผิดชอบขององค์การบริหารตำบลลาดชิด ที่มีปัจจัยพื้นฐาน ด้านเพศ อายุ อาชีพ และระดับการศึกษาแตกต่างกัน จะมีความคาดหวังต่อการเยียวยาและการบรรเทาปัญหาอุทกภัย ในเขตองค์การบริหารส่วนตำบลลาดชิด แตกต่างกัน

**กรอบแนวคิดในการวิจัย**

 ตัวแปรอิสระ ตัวแปรตาม

|  |
| --- |
| สถานภาพส่วนบุคคล |
| -เพศ-อายุ-รายได้ต่อเดือน-ระดับการศึกษา-อาชีพ |

|  |
| --- |
| ความคาดหวังของประชาชนที่มีต่อการเยียวยาและการบรรเทาปัญหาอุทกภัยในพื้นที่องค์การบริหารส่วนตำบลลาดชิด |
| ด้านความพึงพอใจด้านการวางเป้าหมายด้านการมีส่วนร่วมด้านการจัดทำแผนพัฒนา |

|  |
| --- |
| สาเหตุสำคัญที่ทำให้เกิดภาวะวิกฤตกาลน้ำท่วมในพื้นที่องค์การบริหารส่วนตำบลลาดชิด |

**เนื้อเรื่อง/ทบทวนวรรณกรรม**

 การศึกษาเรื่องความคาดหวังของประชาชนที่มีต่อการเยียวยาและการบรรเทาปัญหาอุทกภัยในพื้นที่องค์การบริหารส่วนตำบลลาดชิด อำเภอผักไห่ จังหวัดพระนครศรีอยุธยา ผู้ศึกษาได้ค้นคว้าแนวคิด ทฤษฎีและผลงานวิจัยที่เกี่ยวข้อง ตามประเด็นดังต่อไปนี้

 **ทฤษฎีเกี่ยวกับความคาดหวัง**

Victor H. Vroom Victor H. Vroom ได้เสนอแนวคิดการจงใจที่เรียกว่าทฤษฎีความคาดหวัง (Expectancy Theory) เขาได้อธิบายว่าบุคคลมักจะทำงานโดยมีความคาดหวังว่าในการทำงานนั้นเขาจะได้ผล ตอบแทนตามที่เขาต้องการเป็นการพยายามอธิบายเกี่ยวกับพฤติกรรมของบุคคลว่ามีความข้องกับเป้าหมายและความหวังในสิ่งที่เขาจะได้รับทฤษฎีความคาดหวังจะเกี่ยวข้องกับปัจจัย คือ

 1. ความสัมพันธ์ระหว่างความพยายามกันการทำงาน (Effort-performance relationship)คือความพยายามทุ่มเทให้กับการทำงานกับผลงานที่คาดว่าจะเกิดขึ้นจากการใช้ความพยายามในการทำงานในครั้งนั้น

 2. ความสัมพันธ์ระหว่างการทำงานกับรางวัล (Performance. Reward relationship) คือการทำงานในระดับใดระดับหนึ่งซึ่งจะทำให้บรรลุผลสำเร็จและรางวัลที่จะได้รับ

 3. ความสัมพันธ์ระหว่างรางวัลกับเป้าหมายส่วนบุคคล (Rewards personal goals, relationship คือมูลค่าหรือคุณค่าของรางวัลที่องค์การให้เพื่อตอบแทนแก่พนักงานมีคุณค่ามากพอที่จะใช้เป็นการจูงใจพนักงาน

สุรางค์ จันทร์2524( อ้างในอุดมศักดิ์ ด่านคงรักษ์:2558) กล่าวว่า ความคาดหวังหมายถึง คือ อันดับของจุดหมายที่ตั้งไว้เป็นความคาดหวังที่น่าจะเป็นไปได้ ชีวิตของคนเราทุกคนย่อมขึ้นอยู่กับความคาดหวังด้วยกันทั้งสิ้น พฤติกรรมทุกอย่างที่บุคคลแสดงออกในปัจจุบัน เราย่อมคาดหวังผลในอนาคต ฉะนั้นความคาดหวังจึงเป็นผลมาจากประสบการณ์ในอดีตของบุคคล

**แนวคิดเกี่ยวกับความคาดหวังของประชาชน**

สุณีย์ ธีรดากร (อ้างในแอ็ต อินทรอุดม,2558)ได้อธิบายว่า ความคาดหวังเป็นการทำนายเหตุการณ์ว่าจะมีอะไรเกิดขึ้นบ้าง การคาดหวังจะเกิดขึ้นได้ก็ต่อเมื่อ สิ่งนั้นเป็นสิ่งที่บุคคลเคยมรประสบการณ์มาก่อนในช่วงชีวิตจริงของบุคคลนั้น สิ่งที่เกิดขึ้นจริงๆ มักจะไม่ตรงกันเสมอไป ช่องว่างระหว่างสิ่งที่มีความคาดหวังไว้กับสิ่งที่เกิดขึ้นจริงๆ เรียก Discrepancy ซึ่งจะเป็นสิ่งเร้าที่ทำให้เกิดการตื่นตัว

ไพฑูรย์ เจริญพันธ์วงศ์ ได้อธิบายไว้ว่า ความคาดหวังหมายถึง ความรู้สึกของบุคคลที่มีต่อตนเองอย่างหนึ่งว่า ตนเองจะประพฤติปฏิบัติอย่างไรในสถานการณ์ต่างๆ หรือต่องานที่ตนเองรับผิดชอบอยู่ ความคิดดังกล่าวรวมไปถึงการคิดถึงบุคคลอื่นด้วย

**ทฤษฎีเกี่ยวกับความต้องการ**

มาสโลว์(Maslow) เป็นนัก[จิตวิทยา](https://www.gotoknow.org/posts/tags/%E0%B8%88%E0%B8%B4%E0%B8%95%E0%B8%A7%E0%B8%B4%E0%B8%97%E0%B8%A2%E0%B8%B2)และนักมนุษยวิทยาซึ่งได้นำประสบการณ์ที่ได้จากการเป็นนักจิตวิทยาและผู้ให้คำปรึกษามาเป็นพื้นฐานในการเสนอทฤษฎีที่อธิบายถึงพฤติกรรมของมนุษย์ว่าจะมีความต้องการเป็นระดับต่างๆ ลาเฮย์ (Lahey, 2004, p. 383) กล่าวถึง กรอบความคิดที่สำคัญของทฤษฎีมาสโลว์ ซึ่งระบุว่าบุคคลมีความต้องการเรียงลำดับจากพื้นฐานไปยังระดับสูงสุด

ตามแนวคิดของมาสโลว์ ได้แบ่งลำดับขั้นความต้องการ ออกเป็น5 ขั้น ดังนี้

 1.ความต้องการด้านร่างกายหรือด้านกายภาพ (Physiological Needs)

 2.ความต้องการด้านความมั่นคงปลอดภัย (Safety Needs)

 3.ความต้องการความรักและความเป็นเจ้าของ (Belongingness and Love Need)

 4.ความต้องการเกียรติยศชื่อเสียงและความภาคภูมิใจ (Self- Esteem Need)

 5.ความต้องการความสมบูรณ์ของชีวิต (Self-Actualization Needs)

**แนวคิดทางทฤษฎีเกี่ยวกับการบริหารจัดการสภาวะวิกฤติ**

Henry Fayol (อ้างใน อาคม ใจแก้วและคนอื่นๆ 2544)เป็นเจ้าของแนวความคิดว่าด้วยหลักการจัดการในการในการบริหารงานของผู้บริหารงานทั้งภาครัฐและเอกชน( Private and Public) หลักการจัดการดังกล่าวมีความยืดหยุ่นได้ (Flexibly) สาระของหลักการจัดการมี 14 ข้อ ดังนี้

1. การจัดแบ่งงาน (division of work) หลักการก็คือการทำให้คนจำนวนมากที่ต้องมาทำงานร่วมกัน ได้มีการจัดแบ่งหน้าที่ตามความสามารถ หรือความเชี่ยวชาญพิเศษของแต่ละคน เพื่อให้สามารถทำงานได้อย่างมีประสิทธิภาพมากขึ้น

2. การมีอำนาจหน้าที่ (authority) ผู้จัดการต้องสามารถออกคำสั่งได้สอดคล้องกับอำนาจหน้าที่ที่ได้รับมอบหมาย ทำให้คำสั่งที่ออกไปนั้นมีความถูกต้องและเกิดความรับผิดชอบควบคู่กันไป เมื่อใดที่มีการใช้อำนาจหน้าที่ เมื่อนั้นความรับผิดชอบก็จะต้องติดตามไปด้วย

3. ความมีวินัย (discipline) ผู้ใต้บังคับบัญชา หรือพนักงานต้องเชื่อฟัง และเคารพ กฏเกณฑ์ขององค์การ การที่คนจะมีวินัยที่ดีนั้นเกิดจากความเป็นผู้นำที่มีประสิทธิภาพ มีความเข้าใจที่ชัดเจนระหว่างฝ่ายจัดการและคนทำงาน ทั้งนี้ เมื่อมีการทำผิดกฏระเบียบขององค์การ ก็จะมีผลทำให้ได้รับโทษ

4. เอกภาพของสายบังคับบัญชา (unity of command) พนักงานหรือลูกจ้างทุกคนจะได้รับคำสั่งจากผู้บังคับบัญชาเพียงคนเดียว สายบังคับบัญชาจะมีลักษณะเป็นทอดๆไป แต่ละคนจะรู้ว่าใครคือเจ้านายของตน

5. เอกภาพในทิศทาง (unity of direction) แต่ละคนในกลุ่มกิจกรรมขององค์การจะมีจุดมุ่งหมายเดียวกัน รับแผนเดียว และจากหัวหน้าเดียว

6. ผลประโยชน์ของหมู่คณะจะต้องเหนือผลประโยชน์ส่วนตน (Subordination of Individual Interests to the General Interests) คนที่เข้ามาทำงานในองค์การนั้นจะต้องยอมรับว่าผลประโยชน์ขององค์การจะต้องมาเหนือผลประโยชน์ส่วนตน

7. มีระบบค่าตอบแทนที่ยุติธรรม (remuneration) คนทำงานแม้จะต้องเห็นผลประโยชน์ขององค์การเหนือผลประโยชน์ส่วนตน แต่องค์การก็จะต้องทำหน้าที่จัดระบบค่าตอบแทนให้เหมาะสมแก่ความสามารถและเป็นไปอย่างยุติธรรม

8. ระบบการรวมศูนย์ (centralization) การรวมศูนย์ในที่นี้หมายถึงระดับของการที่ผู้ใต้บังคับบัญชาจะมีส่วนในการตัดสินใจอย่างไร การจะกระจายอำนาจ หรือรวมอำนาจเพียงใดนั้น ขึ้นอยู่กับความเหมาะสม ประเด็นจะอยู่ที่ ว่าทำอย่างไรจึงจะรวมศูนย์ได้ในแต่ละกรณี แนวคิดนี้มองเห็นความจำเป็นขององค์การที่ต้องมีศูนย์รวมอำนาจ

9. สายบังคับบัญชา (scalar chain) หมายถึงสายบังคับบัญชาจากระดับสูงลงมาสู่ระดับต่ำสุด สายการสื่อสารติดต่อก็จะเป็นไปตามนี้ คือจะเป็นไปตามระดับขั้น อย่างไรก็ตาม ถ้าสายการบังคับบัญชาก่อให้เกิดการเสียเวลาล่าช้า ก็ให้มีการข้ามขั้นตอนได้ และทั้งนี้ต้องเป็นข้อตกลงระหว่างส่วนงานที่เกี่ยวข้อง

10. ความเป็นระบบระเบียบ (order) หมายความถึง คนก็ดี หรือวัสดุอุปกรณ์ทั้งหลายก็ดี จะอยู่ในที่อันเหมาะสมในเวลาอันเหมาะสม ความเป็นระบบระเบียบนี้ในส่วนหนึ่งหมายความว่าถ้าเกิดการเปลี่ยนแปลง เช่นคนป่วยงาน ลางาน ก็สามารถมีคนทดแทนได้ เพราะมีความเป็นระบบทำให้รู้งานกัน

11. ความเท่าเทียมกัน (equity) ในที่นี้ ผู้เป็นหัวหน้าจะต้องมีการตอบสนองต่อผู้ใต้บังคับบัญชาอย่างมีเมตตา และยุติธรรม การใช้อำนาจของผู้บริหารจะเป็นไปด้วยหลักการ มิใช่จะทำอะไรได้ตามใจ

12. ความมั่นคง และสามัญฐานะของบุคลากร (stability of tenure of personnel) ทั้งนี้โดยมองว่า การที่มีคนเปลี่ยนงานบ่อยๆนั้นจะทำให้งานไม่มีประสิทธิภาพ ฝ่ายบริหารควรวางแผนงานให้สามารถมีการทดแทนกำลังคนกันได้ เมื่อมีตำแหน่งว่างลง

13. การริเริ่มสร้างสรรค์ (initiative) ผู้ใต้บังคับบัญชาจะสามารถมีความคิดริเริ่มสร้างสรรค์ ที่จะทำงานออกมาได้ในระดับที่สูง
 14. วิญญาณแห่งหมู่คณะ (esprit de corps) การสร้างขวัญและกำลังใจในการทำงาน มีความราบรื่น และความเป็นปึกแผ่นใน

**แนวคิดทางทฤษฏีเกี่ยวกับอุทกภัย**

สมิทธ ธรรมสโรช (2534) ได้ให้ความหมายของอุทกภัยไว้ว่าหมายถึงอันตรายอันเกิดจากน้ำท่วมหรืออันตรายเกิดจากสภาวะที่น้ำไหลเอ่อล้นฝั่งแม่น้ำลำธารหรือทางน้ำเช่นท่วมพื้นที่ที่ตามปกติแล้วไม่ได้อยู่ใต้ระดับน้ำหรือเกิดจากการสะสมน้ำบนพื้นที่ซึ่งระบายออกไม่ทันทำให้พื้นที่นั้นปกคลุมไปด้วยน้ำ

Burton & Kates (1964อ้างถึงในภานุมาศ กำคำเพ็ชร, 2550) ได้ทำการศึกษาเกี่ยวกับภาวะอุทกภัยซึ่งเป็นผลมาจากการเปลี่ยนแปลงของภูมิอากาศและอุตุนิยมวิทยาต่อมาในปี 1968 ได้เสนอการศึกษาในการปรับตัวของประชาชนต่อภาวะอุทกภัยที่เกิดขึ้นโดยการปรับตัวต่อเหตุการณ์ที่ได้รับผลกระทบโดยตรงจากภาวะอุทกภัยโดยการลดความรุนแรงของภาวะอุทกภัยซึ่งสามารถใช้การวางแผนการใช้ที่ดินโดยมีสิ่งปกคลุมดินรวมไปถึงการควบคุมการไหลบ่าของน้ำสามารถทำได้โดยการทำที่กักเก็บน้ำคันดินกั้นน้ำผนังกั้นลำน้ำเพื่อลดการไหลบ่าของน้ำจะสามารถช่วยการไหลบ่าของน้ำได้การปรับลดความสูญเสียโดยกำหนดระบบเตือนภัยอาจมีการเคลื่อนย้ายและการเตรียมตัวฉุกเฉินการออกแบบสิ่งปลูกสร้างการเปลี่ยนแปลงการใช้ประโยชน์ที่ดินและการเคลื่อนย้ายแบบถาวรด้านการลดความสูญเสียจะมีประเด็นที่น่าสนใจ ได้แก่

1. การกระจายความสูญเสียจะมีองค์กรของรัฐเข้ามาดูแลให้คำแนะน้าเช่นการบรรเทาสาธารณภัยโดยความช่วยเหลือด้านต่าง ๆ การมีประกันอุทกภัยเป็นต้น

2. การวางแผนสำหรับลดความสูญเสียจัดให้มีการเตรียมการล่วงหน้าสำหรับสถานการณ์ ๆ รวมทั้งการประกันอุทกภัยและการทนอยู่ในสภาพความสูญเสียจะขึ้นอยู่กับปัจจัยของแต่ละบุคคลที่สามารถทนอยู่กับความสูญเสียได้

**งานวิจัยที่เกี่ยวข้อง**

สุนิสา อักษรานุชาต(2551)ความคาดหวังของประชาชนที่มีต่อบทบาทของสมาชิกองค์การบริหารส่วนตำบล : ศึกษาเฉพาะกรณีองค์การบริหารส่วน ตำบลเสาเภา อำเภอสิชล จังหวัดนนครศรีธรรมราช 1) เพื่อศึกษาความคาดหวังของประชาชนที่มีต่อบทบาทของสมาชิกองค์การบริหารส่วนตำบล 2) เพื่อศึกษาข้อเสนอแนะเกี่ยวกับความคาดหวังของประชาชนที่มีต่อบทบาทของสมาชิกองค์การบริหารส่วน ตำบลเสาเภา อำเภอสิชล จังหวัดนครศรีธรรมราชกลุ่มตัวอย่างที่ใช้ในการศึกษาจำนวน 375 คนเครื่องมือในการเก็บรวบรวมข้อมูล ข้อมูลสถิติที่ใช้ในการวิเคราะห์ข้อมูล การสำรวจข้อมูลที่คาดการณ์ไว้และ

คาดหวังของประชาชนที่มีต่อบทบาทของสมาชิกองค์การบริหารส่วนตำบล : ศึกษาเฉพาะกรณีองค์การบริหารส่วน ตำบลเสาเภา อำเภอสิชล จังหวัดนครศรีธรรมราช โดยรวมอยู่ในระดับมากเมื่อพิจารณาเป็นรายด้านพบว่าประชาชนมีความคาดหวังอยู่ในระดับมากเรียงตามลำดับจากมากไปหาน้อยคือ ด้านพัฒนาโครงสร้างพื้นฐานด้านพัฒนาสังคมด้านพัฒนาการเมืองและการบริหารจัดการด้านพัฒนาสาธารณสุขด้านเศรษฐกิจด้านอนุรักษ์ทรัพยากรธรรมชาติและสิ่งแวดล้อม

ข้อเสนอแนะเกี่ยวกับความคาดหวังของประชาชนที่มีต่อบทบาทของสมาชิกองค์การบริหาร ส่วนตำบลเสาเภา อำเภอสิชล จังหวัด นครศรีธรรมราชประชาชนได้ให้ข้อเสนอแนะด้านพัฒนาการเมืองและการบริหารจัดการมากที่สุดรอง ลงมาด้านเศรษฐกิจและด้านอนุรักษ์ทรัพยากรธรรมชาติและสิ่งแวดล้อมได้เสนอแนะน้อยที่สุด

นภาพร วิลาจันทร์(2556)ระดับการมีส่วนร่วมของประชาชนต่อการจัดการความเสี่ยงอุทกภัยกรณีศึกษา ตำบลม่วงลาด อำเภอจังหาร จังหวัดร้อยเอ็ด 1) ศึกเพื่อศึกษาระดับการมีส่วนร่วมของประชาชนต่อการจัดการความเสี่ยงอุทกภัยกรณีศึกษา ตำบลม่วง ลาดอำเภอ จังหารจังหวัดร้อยเอ็ด 2 )เพื่อเปรียบเทียบระดับการมีส่วนร่วมของประชาชนต่อการจัดการความเสี่ยงอุทกภัยกรณีศึกษา ตำบลม่วงลาด อำเภอจังหารจังหวัดร้อยเอ็ด จำแนกตามปัจจัยประชากร 3) เพื่อศึกษาปัญหาและอุปสรรคในการมีส่วนร่วมของประชาชนต่อการจัดการความเสี่ยงอุทกภัยกรณีศึกษา ตำบลม่วงลาด อำเภอจังหาร จังหวัดร้อยเอ็ดประชากรที่ใช้ในการวิจัยครั้งนี้ได้แก่ประชาชนที่อยู่ในพื้นที่ ตำบลม่วงลาด อำเภอจังหาร จังหวัดร้อยเอ็ดจำนวน 5511 คนสุ่มตัวอย่างแบบง่าย ได้กลุ่มตัวอย่างจำนวน 361 คนและการสัมภาษณ์เชิงลึกกับผู้บริหารและเจ้าหน้าที่ป้องกันและบรรเทาสาธารณภัยองค์การบริหารส่วนตำบลม่วงลาดและผู้นำชุมชนตำบลม่วงลาดจำนวน 14 คนเครื่องมือที่ใช้ในการวิจัยแบ่งเป็นแบบสอบถามมาตรประมาณค่า วิเคราะห์ข้อมูลโดยการแจกแจงความถี่ร้อยละค่าเฉลี่ยและส่วนเบี่ยงเบนมาตรฐานซึ่งทดสอบสมมติฐานโดยค่าทดสอบที (t- test) และ One- Way ANOVA

อนุชา ปงลังกา(2557)ความพึงพอใจของประชาชนต่อการบริการด้านการป้องกันอุทกภัยและการช่วยเหลือผู้ประสบอุทกภัยองค์การบริหารส่วนตำบลในเขตอำเภอมหาราชจังหวัดพระนครศรีอยุธยา การวิจัยเรื่องความพึงพอใจของประชาชนต่อการบริการด้านการป้องกันอุทกภัยและการช่วยเหลือผู้ประสบอุทกภัย ขององค์การบริหารส่วนตำบลในเขตอำเภอมหาราชจังหวัดพระนครศรีอยุธยามีวัตถุประสงค์เพื่อศึกษาและเปรียบเทียบระดับความพึงพอใจของประชาชนต่อการป้องกันอุทกภัยและการช่วยเหลือผู้ประสบอุทกภัยขององค์การบริหารส่วนตำบลในเขตอำเภอมหาราชจังหวัดพระนครศรีอยุธยาจำแนกตามลักษณะประชากรศาสตร์กลุ่มตัวอย่างที่ใช้ในการวิจัยครั้งนี้คือประชาชนผู้อาศัยอยู่ในพื้นที่ปกครองของ องค์การบริหารส่วนตำบล ในเขตอำเภอมหาราชจังหวัดพระนครศรีอยุธยาจำนวน 389 คนเครื่องมือที่ใช้ในการเก็บรวบรวมข้อมูลคือแบบสอบถามและสถิติที่ใช้ในการวิเคราะห์ข้อมูลได้แก่ค่าความถี่ค่าร้อยละค่าเฉลี่ยค่าเบี่ยงเบนมาตรฐานค่าทดสอบที t- test การวิเคราะห์ความแปรปรวนแบบทางเดียว One Way ANOVA และการเปรียบเทียบรายคู่โดยวิธีของ เซฟเฟ่

อุดมศักดิ์ ด่านคงรักษ์ (2556) ศึกษาวิจัยเรื่องความคาดหวังของประชาชนบ้านยวนแหลที่มีต่อการบริหารงานของเทศบาลตำบลโพธิ์เสด็จ อำเภอเมือง จังหวัดนครศรีธรรมราชเพื่อศึกษาระดับความคาดหวังของประชาชนบ้านยวนแหลที่มีต่อการบริหารงานของเทศบาลตำบลโพธิ์เสด็จอำเภอเมืองจังหวัดนครศรีธรรมราช 2. เพื่อเปรียบเทียบความคาดหวังของประชาชนบ้านยวนแหลที่มีต่อการบริหารงานของเทศบาลตำบลโพธิ์เสด็จอำเภอเมืองจังหวัดนครศรีธรรมราชจำแนกตามสถานภาพส่วนบุคคล 3. เพื่อรวบรวมข้อเสนอแนะเกี่ยวกับปัญหาและแนวทางแก้ไขความคาดหวังของประชาชนบ้านยวนแหลที่มีต่อการบริหารงานของเทศบาลตำบลโพธิ์เสด็จอำเภอเมืองจังหวัดนครศรีธรรมราชได้กลุ่มตัวอย่างจำนวน 292 คนโดยใช้วิธีการกำหนดขนาดของกลุ่มตัวอย่างตามเกณฑ์ของเครจซีและมอร์แกน (Krejcie 84 Morgan, 1970) เครื่องมือที่ใช้ในการเก็บรวบรวมข้อมูลเป็นแบบสอบถามแบบเลือกตอบซึ่งได้ค่าความเชื่อมั่นเท่ากับ 0. 93 นำข้อมูลที่ได้มาวิเคราะห์ประมวลผลด้วยไมโครคอมพิวเตอร์โดยใช้โปรแกรมสำเร็จรูปสำหรับการวิจัยทางสังคมศาสตร์ด้วยการหาค่าร้อยละค่าความถี่ค่าเฉลี่ยค่าเบี่ยงเบนมาตรฐานและค่าความแตกต่างกันระหว่างตัวแปรที่แตกต่างกันโดยใช้การทดสอบสมมติฐานด้วยค่าคะแนนทีและค่าคะแนนเอฟ

**วิธีการดำเนินการวิจัย**

การศึกษาวิจัยเรื่อง ความคาดหวังของประชาชนที่มีต่อการเยียวยาและการบรรเทาปัญหาอุทกภัยในพื้นที่องค์การบริหารส่วนตำบลลาดชิด อำเภอผักไห่ จังหวัดพระนครศรีอยุธยา เป็นการวิจัยเชิงปริมาณ ซึ่งเป็นการวิจัยโดยใช้แบบสอบถาม เป็นเครื่องมือในการเก็บรวบรวมข้อมูล

ประชากรที่ใช้ในการศึกษาครั้งนี้ ได้แก่ ประชาชนที่อาศัยอยู่ในพื้นที่องค์การบริหารส่วนตำบลลาดชิด อำเภอผักไห่ จังหวัดพระนครศรีอยุธยา มีจำนวน 2,019 คน ใช้กลุ่มตัวอย่าง จำนวน 334 คน การคำนวณขนาดกลุ่มตัวอย่างที่ใช้ในการวิจัยโดยใช้สูตรของ ยามาเน่ (Yamane) โดยกำหนดระดับค่าความเชื่อมั่นที่ .05 โดยใช้วิธีการสุ่มอย่างง่าย (Simple Radom Sampling)

1.การเก็บรวบรวมข้อมูล

 การศึกษาวิจัยเรื่อง ความคาดหวังของประชาชนที่มีต่อการเยียวยาและการบรรเทาปัญหาอุทกภัยในพื้นที่องค์การบริหารส่วนตำบลลาดชิด อำเภอผักไห่ จังหวัดพระนครศรีอยุธยา วิธีการในการเก็บข้อมูลที่ใช้ในการศึกษาวิจัยในครั้งนี้ใช้วิธีการแจกแบบสอบถามโดยตรงถึงประชากรกลุ่มเป้าหมายคือประชาชนที่อาศัยอยู่ในพื้นที่องค์การบริหารส่วนตำบลลาดชิด อำเภอผักไห่ จังหวัดพระนครศรีอยุธยา ก่อนที่จะมีการกรอกแบบฟอร์มแบบสอบถามผู้วิจัยได้มีการอธิบายถึงรายละเอียดต่างๆ ในแบบฟอร์มให้ทราบก่อน และให้เวลาในการกรอกแบบสอบถาม และเก็บรวบรวมหลังจากเสร็จสิ้น

 เครื่องมือที่ใช้ในการศึกษา เรื่อง ความคาดหวังของประชาชนที่มีต่อการเยียวยาและการบรรเทาปัญหาอุทกภัยในพื้นที่องค์การบริหารส่วนตำบลลาดชิด อำเภอผักไห่ จังหวัดพระนครศรีอยุธยา เครื่องมือที่ใช้ในการเก็บรวบรวมข้อมูลในครั้งนี้เป็น แบบสอบถามแบ่งออกเป็น 3 ตอน ดังนี้

ตอนที่ 1 ปัจจัยส่วนบุคคลของผู้ตอบแบบสอบถาม ประกอบด้วย เพศ อายุ ระดับการศึกษา อาชีพ รายได้ต่อเดือน

ตอนที่ 2 สาเหตุที่ทำให้เกิดภาวะวิกฤตกาลน้ำท่วมในพื้นที่องค์การบริหารส่วนตำบลลาดชิด อำเภอผักไห่ จังหวัดพระนครศรีอยุธยา

ตอนที่ 3 ความคาดหวังของประชาชนที่มีต่อการเยียวยาและการบรรเทาปัญหาอุทกภัยในพื้นที่องค์การบริหารส่วนตำบลลาดชิด อำเภอผักไห่ จังหวัดพระนครศรีอยุธยา แบบสอบถามมีลักษณะเป็นแบบมาตราส่วนประมาณค่า (Rating Scale) ซึ่งกำหนดการให้คะแนนคำตอบของแบบสอบถาม (บุญชม ศรีสะอาด, 2535)

2.การวิเคราะห์ข้อมูล

เมื่อได้ข้อมูลที่สมบรูณ์แล้ว ผู้วิจัยจะนำไปวิเคราะห์ข้อมูลและประมวลผลในโปรแกรมสำเร็จรูป สำหรับการวิจัย โดยใช้สถิติในการวิเคราะห์ คือ วิเคราะห์ข้อมูลเกี่ยวกับระดับความคาดหวังของประชาชนที่มีต่อการจัดการเยียวยาบรรเทาปัญหาอุทกภัย โดยหาค่าเฉลี่ย ($\overline{x}$ )และค่าเบี่ยงเบนมาตรฐาน (S.D.)เป็นรายด้านและรายข้อ

 ระดับความคาดหวังของประชาชนที่มีต่อการเยียวยาบรรเทาปัญหาอุทกภัยในพื้นที่องค์การบริหารส่วนตำบลลาดชิด อำเภอผักไห่ จังหวัดพระนครศรีอยุธยา จำแนกตามตัวแปร ปัจจัยส่วนบุคคล เพศ อายุ อาชีพ รายได้ต่อเดือน ระดับการศึกษา เปรียบเทียบค่าเฉลี่ยความคาดหวังของประชาชนกับสถานภาพบุคคล โดยใช้สถิติเปรียบเทียบ t-test และ F-test ถ้าพบความแตกต่างอย่างมีนัยสำคัญ ทางสถิติจะทดสอบความแตกต่างของค่าเฉลี่ยรายคู่ LSD (Least Significant Difference)

**ผลการวิจัย**

ผลจากการวิจัย ความคาดหวังของประชาชนที่มีต่อการเยียวยาบรรเทาปัญหาอุทกภัยในพื้นที่องค์การบริหารส่วนตำบลลาดชิด อำเภอผักไห่ จังหวัดพระนครศรีอยุธยา สามารถสรุปผลได้ ดังนี้

1. ข้อมูลเกี่ยวกับปัจจัยส่วยบุคคล ของประชาชนที่ตอบแบบสอบถาม ส่วนมากเป็นเพศหญิง จำนวน 177 คน มีอายุ 36-45 ปี มีรายได้ต่อเดือน 5,001-10,000 มีระดับการศึกษาประถมศึกษา และมีอาชีพหรือตำแหน่งหน้าที่การงานคือ เกษตรกรรม/ค้าขาย

2. สาเหตุที่ทำให้เกิดน้ำท่วม พบว่า ประชาชนตำบลลาดชิด เห็นด้วยว่าสาเหตุที่ทำให้เกิดวิกฤตการน้ำท่วมในพื้นที่องค์การบริหารส่วนตำบลลาดชิดมีสาเหตุมาจากน้ำท่วมเกิดจากการที่ฝนตกหนักจากพายุหรือพายุฝนฟ้าคะนองติดต่อกัน เป็นระยะเวลานานติดต่อกันทำให้น้ำในคลองไม่สามารถระบายไปที่อื่นได้ ร้อยละ71.3 พื้นที่เป็นพื้นที่ราบลุ่มและอยู่บริเวณลำน้ำหรือริมแม่น้ำ ร้อยละ 60.8เป็นพื้นที่ที่เกิดการขยายตัวอย่างรวดเร็ว ไม่เป็นระเบียบและมีการบุกรุกหรือก่อสร้างสิ่งก่อสร้าง ร้อยละ 77.5 เป็นพื้นที่บริเวณสามเหลี่ยมปากแม่น้ำ ร้อยละ69.2 เป็นพื้นที่รับน้ำ ร้อยละ 79.0 การเก็บเกี่ยวทางการเกษตรล่าช้าทำให้ระบายน้ำได้ช้า ร้อยละ 70.4 ขาดประสิทธิภาพในการจัดการน้ำ ทำให้ระบายน้ำได้ช้า ร้อยละ76. เกิดจากการระบายน้ำในเขื่อนที่มากเกินไป ร้อยละ 76.0 เกิดจากการพังทลายของเขื่อนทีใช้เก็บน้ำ ร้อยละ76.3 และเกิดจากน้ำป่าไหลหลากน้ำ ร้อยละ76.3

3. ความคาดหวังของประชาชนที่มีต่อการเยียวยาและการบรรเทาปัญหาอุทกภัย ในพื้นที่องค์การบริหารส่วนตำบลลาดชิด อำเภอผักไห่ จังหวัดพระนครศรีอยุธยา พบว่า ประชาชนมีคาดหวังต่อ การเยียวยาและการบรรเทาปัญหาอุกภัยในพื้นที่องค์การบริหารส่วนตำบลลาดชิด โดยรวมอยู่ในระดับปานกลาง ($\overline{x}$= 3.01) เมื่อพิจารณารายด้าน พบว่า ประชาชนมีความคาดหวังด้านการวางเป้าหมาย อยู่ในระดับปานกลางเป็นลำดับแรก กลาง ($\overline{x}$ = 3.02) รองลงมา คือ ด้านการมีส่วนร่วม ($\overline{x}$= 2.89 )ด้านการจัดทำแผนพัฒนา ($\overline{x}$= 2.84) และด้านความพึงพอใจอยู่ในระดับ ปานกลาง ลำดับสุดท้าย ($\overline{x}$ = 2.71)

|  |  |
| --- | --- |
| ความคาดหวังต่อการเยียวยาและการบรรเทาปัญหาอุทกภัย | ระดับความคาดหวัง |
| $$\overline{x}$$ | S.D. | แปลผล |
| ด้านความพึงพอใจด้านการวางเป้าหมายด้านการมีส่วนร่วมด้านการจัดทำแผนพัฒนา | 2.713.022.892.84 | .79.911.061.12 | ปานกลางปานกลางปานกลางปานกลาง |
| รวม | 3.01 | .91 | ปานกลาง |

4.การเปรียบเทียบ ระดับวิจัย ความคาดหวังของประชาชนที่มีต่อการเยียวยาและการบรรเทาปัญหาอุทกภัยในพื้นที่องค์การบริหารส่วนตำบลลาดชิด อำเภอผักไห่ จังหวัดพระนครศรีอยุธยา โดยจำแนก ตามปัจจัยส่วนบุคคล ได้แก่ เพศ อายุ อาชีพ รายได้ต่อเดือน และระดับการศึกษา เมื่อพิจารณาเป็นรายด้าน ดังนี้ (1)จำแนกตามเพศ พบว่า ค่า sig. เท่ากับ .703 แสดงว่าประชาชนที่มีเพศที่ต่างกัน มีความคาดหวังต่อการเยียวยาและการบรรเทาปัญหาอุทกภัย โดยรวมไม่แตกต่างกัน ซึ่งค่า sig. มากกว่า 0.05 จึงปฏิเสธสมมติฐาน (2) จำแนกตามอายุ พบว่าค่า sig. เท่ากับ .162 แสดงว่าประชาชนที่มีอายุที่ต่างกัน มีความคาดหวังต่อการเยียวยาและการบรรเทาปัญหาอุทกภัย โดยรวมไม่แตกต่างกัน ซึ่งค่า sig. มากกว่า 0.05 จึงปฏิเสธสมมติฐาน (3) จำแนกตามรายได้ต่อเดือน พบว่า sig. เท่ากับ .496 แสดงว่าประชาชนที่มีรายได้ต่อเดือนที่ต่างกัน มีความคาดหวังต่อการเยียวยาและการบรรเทาปัญหาอุทกภัย โดยรวมไม่แตกต่างกัน ซึ่งค่า sig. มากกว่า 0.05 จึงปฏิเสธสมมติฐาน (4) จำแนกตามระดับการศึกษา พบว่า sig. เท่ากับ .749 แสดงว่าประชาชนที่มีระดับการศึกษาที่ต่างกัน มีความคาดหวังต่อการเยียวยาและการบรรเทาปัญหาอุทกภัย โดยรวมไม่แตกต่างกัน ซึ่งค่า sig. มากกว่า 0.05 จึงปฏิเสธสมมติฐาน (5) จำแนกตามอาชีพหรือตำแหน่งหน้าที่การงาน พบว่า sig. เท่ากับ .449 แสดงว่าประชาชนที่มีอาชีพหรือตำแหน่งหน้าที่การงานที่ต่างกัน มีความคาดหวังต่อการเยียวยาและการบรรเทาปัญหาอุทกภัย โดยรวมไม่แตกต่างกัน ซึ่งค่า sig. มากกว่า 0.05 จึงปฏิเสธสมมติฐาน

|  |  |  |
| --- | --- | --- |
| **ปัจจัยส่วนบุคคล** | **T/F** | **Sig.** |
| เพศ | -.382 | .703 |
| อายุ | 1.648 | .162 |
| รายได้ต่อเดือน | .847 | .496 |
| ระดับการศึกษา | .406 | .749 |
| อาชีพหรือตำแหน่งหน้าที่การงาน | .926 | .449 |

**อภิปรายผล**

จากการวิเคราะห์การศึกษาความคาดหวังของประชาชนที่มีต่อการเยียวยาและการบรรเทาปัญหาอุทกภัย ในพื้นที่ตำบลลาดชิด อำเภอผักไห่ จังหวัดพระนครศรีอยุธยา มีประเด็นที่ควรนำมา อภิปราย ดังนี้

1.ผลการเปรียบเทียบความคาดหวังของประชาชนที่มีต่อการเยียวยาและการบรรเทาปัญหาอุทกภัยในพื้นที่องค์การบริหารส่วนตำบลลาดชิด อำเภอผักไห่ จังหวัดพระนครศรีอยุธยา ตามเพศ อายุ ระดับการศึกษาและอาชีพหรือตำแหน่งหน้าที่การงาน โดยรวม พบว่า ประชาชนเพศชายและเพศหญิง มีความคาดหวังมีความคาดหวังต่อการเยียวยาและบรรเทาปัญหาอุทกภัย ไม่แตกต่างกันและเมื่อพิจารณาเป็นรายด้าน พบว่า ทุกด้านไม่แตกต่างเช่นกัน

ผลการเปรียบเทียบความคาดหวังของประชาชนที่มีต่อการเยียวยา และบรรเทาปัญหาอุทกภัยในพื้นที่องค์การบริหารส่วนตำบลลาดชิด อำเภอผักไห่ จังหวัดพระนครศรีอยุธยา ตามรายได้ต่อเดือน พบว่าไม่แตกต่างกันและ เมื่อพิจารณารายได้ พบว่า ประชาชนที่มีรายได้ต่อเดือนต่างกันมีความคาดหวังต่อการการเยียวยา และบรรเทาปัญหาอุทกภัย ด้านการมีส่วนร่วม และด้านการจัดทำแผนพัฒนา แตกต่างกัน อย่างมีนัยสำคัญทางสถิติที่ระดับ .05 ส่วนด้านอื่นๆ ไม่แตกต่างกัน

2.ความคาดหวังของประชาชนที่มีต่อการจัดการเยียวยาและการบรรเทาปัญหาอุทกภัยขององค์การบริหารส่วนตำบลลาดชิด พบว่า ด้านความพึงพอใจ ด้านการวางเป้าหมาย ด้านการมีส่วนร่วมและด้านการจัดทำแผนพัฒนา อยู่ในระดับปลานกลาง พิจารณารายด้านได้ ดังนี้

2.1 ด้านความพึงพอใจ โดยรวมอยู่ในระดับปานกลาง เมื่อพิจารณาเป็นรายข้อ เรียงลำดับจากมากไปหาน้อย พบว่า คาดหวังที่จะมีการอพยพประชาชน ในขณะที่เกิดปัญหาน้ำท่วม อยู่ในระดับปานกลาง คาดหวังที่จะให้องค์การบริหารส่วนตำบลมีการบรรเทา ความเดือดร้อน และการสร้างขวัญกำลังใจแก่ผู้ประสบปัญหาน้ำท่วม อยู่ในระดับปานกลาง คาดหวังที่จะมีการเข้าให้ความช่วยเหลือแก่ผู้ประสบภัยได้อย่างรวดเร็ว อยู่ในระดับปานกลาง และ คาดหวังที่จะให้มีการดูแลรักษาพยาบาลให้แก่ผู้ที่ได้รับบาดเจ็บ อยู่ในระดับปานกลาง และสอดคล้องกับ งานวิจัยของ อนุชา ปงลังกา (2557) ได้ทำการวิจัยเรื่อง ความพึงพอใจของประชาชนต่อการบริการด้านการป้องกันอุทกภัยและการช่วยเหลือ ผู้ประสบอุทกภัยขององค์การบริหารส่วนตำบล ในเขตอำเภอมหาราช จังหวัดพระนครศรีอยุธยา พบว่า ด้านความพึงพอใจในการช่วยเหลือผู้ประสบอุทกภัยอยู่ใน ระดับปานกลาง

2.2 ด้านการวางเป้าหมาย โดยรวมอยู่ในระดับปานกลางกลาง เมื่อพิจารณาเป็นรายข้อ เรียงลำดับจากมากไปหาน้อย พบว่าคาดหวังที่จะ มีแนวทางมาตรการและงบประมาณที่จำเป็นต้องใช้ในการบรรเทาปัญหาน้ำท่วมอย่างเป็นระบบ อยู่ในระดับปานกลาง คาดหวังที่จะประสบความสำเร็จในด้านการดูแลประชาชนและการรักษาพืชผลทางการเกษตร อยู่ในระดับปานกลาง และคาดหวังที่จะมีการใช้จ่ายงบประมาณอย่างคุ้มค่าและเป็นระบบ อยู่ในระดับปานกลางไม่สอดคล้องกับงานวิจัยของ อุดมศักดิ์ ด่านคงรักษ์(2556)ได้ทำการวิจัยเรื่องความคาดหวังของประชาชนบ้านยวนแหลที่มีต่อการบริหารงานของเทศบาลตำบลโพธิ์เสด็จ อำเภอเมือง จังหวัดนครศรีธรรมราช พบว่า ด้านการวางเป้าหมายอยู่ใน ระดับมากเพราะความคาดหวังที่จะมีแนวทางมาตรการและงบประมาณที่จำเป็นต้องใช้ในการบรรเทาปัญหาน้ำท่วมอย่างเป็นระบบ ความคาดหวังที่จะมีการใช้จ่ายงบประมาณอย่างคุ้มค่า และความคาดหวังที่จะประสบความสำเร็จด้านการดูแลประชาชนผลทางการเกษตร และสอดคล้องกับทฤษฎีเกี่ยวกับความคาดหวัง

Victor H. Vroom Victor H. Vroom ได้เสนอแนวคิดการจงใจที่เรียกว่าทฤษฎีความคาดหวัง (Expectancy Theory) เขาได้อธิบายว่าบุคคลมักจะทำงานโดยมีความคาดหวังว่าในการทำงานนั้นเขาจะได้ผล ตอบแทนตามที่เขาต้องการเป็นการพยายามอธิบายเกี่ยวกับพฤติกรรมของบุคคลว่ามีความข้องกับเป้าหมายและความหวังในสิ่งที่เขาจะได้รับทฤษฎีความคาดหวังจะเกี่ยวข้องกับปัจจัย คือ

 1. ความสัมพันธ์ระหว่างความพยายามกันการทำงาน (Effort-performance relationship)คือความพยายามทุ่มเทให้กับการทำงานกับผลงานที่คาดว่าจะเกิดขึ้นจากการใช้ความพยายามในการทำงานในครั้งนั้น

 2. ความสัมพันธ์ระหว่างการทำงานกับรางวัล (Performance. Reward relationship) คือการทำงานในระดับใดระดับหนึ่งซึ่งจะทำให้บรรลุผลสำเร็จและรางวัลที่จะได้รับ

 3. ความสัมพันธ์ระหว่างรางวัลกับเป้าหมายส่วนบุคคล (Rewards personal goals, relationship คือมูลค่าหรือคุณค่าของรางวัลที่องค์การให้เพื่อตอบแทนแก่พนักงานมีคุณค่ามากพอที่จะใช้เป็นการจูงใจพนักงาน

2.3 ด้านการมีส่วนร่วม โดยรวมอยู่ในระดับปานกลางกลาง เมื่อพิจารณาเป็นรายข้อ เรียงลำดับจากมากไปหาน้อย พบว่า คาดหวังที่จะมีการฝึกอบรมอาสาสมัครป้องกันภัยฝ่ายพลเรือนอยู่ในระดับปานกลาง คาดหวังที่จะมีการให้ชุมชนมีส่วนร่วมในการบริหารจัดการบรรเทาปัญหาน้ำท่วม อยู่ในระดับปานกลาง และ คาดหวังที่จะให้องค์การบริหารส่วนตำบลให้ความสำคัญในการร่วมมือของประชาชนเพื่อลดความเสี่ยงจากปัญหาน้ำท่วม อยู่ในระดับปานกลางและสอดคล้องกับงานวิจัยของ นภาพร วิลาจันทร์(2556) ได้ทำการวิจัยเรื่องระดับการมีส่วนร่วมของประชาชน ต่อการจัดการความเสี่ยงอุทกภัย กรณีศึกษา : ตำบลม่วงลาด อำเภอจังหาร จังหวัดร้อนเอ็ด พบว่า ระดับการมีส่วนอยู่ในระดับปานกลาง

2.4 ด้านการจัดทำแผนพัฒนา โดยรวมอยู่ในระดับปานกลางกลาง เมื่อพิจารณาเป็นรายข้อ เรียงลำดับจากมากไปหาน้อย พบว่า คาดหวังที่จะมีแผนการประสานงานกับองค์การสาธารณกุศลในการป้องกันปัญหาน้ำท่วม อยู่ในระดับปานกลาง คาดหวังที่จะมีการจัดตั้งหน่วยควบคุมความปลอดภัยไม่ให้เกิดปัญหาน้ำท่วมซ้ำซาก อยู่ในระดับปานกลาง และคาดหวังที่จะให้ มีการซ่อมแซม ฟื้นฟู ที่พักอาศัยของประชาชน ให้สามารถใช้งานได้เบื้องต้น อยู่ในระดับปานกลางและสอดคล้องกับงานวิจัยของ สุนิสา อักษรานุชาต (2551) ได้ทำการวิจัยเรื่องความคาดหวังของประชาชนที่มีต่อบทบาทของสมาชิกองค์การบริหารส่วนตำบลเสาเภา อำเภอสิชล จังหวัดนครศรีธรรมราช พบว่า ด้านพัฒนาโครงสร้างพื้นฐาน อยู่ในระดับปานกลาง

**ข้อเสนอแนะ**

จากการวิจัยเรื่องความคาดหวังของประชาชนที่มีต่อการจัดการเยียวยาและการบรรเทาปัญหาอุทกภัยขององค์การบริหารส่วนตำบลลาดชิด อำเภอผักไห่ จังหวัดพระนครศรีอยุธยา มีข้อเสนอเพื่อการวิจัย ดังต่อไปนี้

1.องค์การบริหารส่วนตำบลลาดชิด ควรมีการจัดประชุมหารือเรื่องการผันน้ำเข้าทุ่งกับประชาชนเพื่อลดอัตราการเสียหายของพืชพรรณการเกษตร

2. ควรมีการจัดตั้งศูนย์พักพิงแก่ผู้ประสบภัย เพื่อ เป็นที่พักอาศัยชั่วคราวให้แก่ผู้ที่บ้านน้ำท่วมจนไม่สามารถเข้าอยู่อาศัยได้

**ข้อเสนอแนะในการทำวิจัยต่อไป**

1.ควรทำการศึกษาความคาดหวังของประชาชนที่มีต่อการจัดการเยียวยาและการบรรเทาปัญหาอุทกภัยขององค์การบริหารส่วนตำบล ในพื้นที่ตำบลอื่นๆเพื่อเปรียบเทียบความแตกต่างหรือความสอดคล้องกัน

2.ควรทำการศึกษา ความคิดเห็นของประชาชน เพื่อทราบถึงความต้องการในการบริหารจัดการปัญหาอุทกภัย เพื่อนำมาปรับในการแก้ไขปัญหาให้สอดคล้องกับความต้องการของประชาชน

**กิตติกรรมประกาศ**

การศึกษาวิจัย เรื่องความคาดหวังของประชาชนที่มีต่อการจัดการเยียวยาและการบรรเทาปัญหาอุทกภัยขององค์การบริหารส่วน ตำบลลาดชิด อำเภอผักไห่ จังหวัดพระนครศรีอยุธยา สำเร็จลุล่วงได้อย่างสมบูรณ์โดยได้รับความอนุเคราะห์อย่างดียิ่ง จากท่าน อาจารย์เมธี สูตรสุคนธ์ ซึ่งเป็นอาจารย์ ที่ปรึกษารายงานการวิจัยเล่มนี้ อาจารย์รพีพัฒน์ จันทนินทร และ อาจารย์อรรถสิทธิ์ นิกรวัฒน์ ซึ่งเป็นที่ปรึกษาบทความและวิจัยเล่มนี้ ซึ่งได้ให้ความกรุณาให้คำปรึกษาแนะนำตรวจสอบแก้ไขข้อบกพร่องต่างๆเพื่อให้ งานวิจัยฉบับนี้ถูกต้องสมบูรณ์ยิ่งขึ้น ผู้วิจัยรู้สึกซาบซึ้งในความอนุเคราะห์ที่ได้รับขอขอบพระคุณเป็นอย่างสูงไว้ ณ โอกาสนี้ ขอขอบคุณอาจารย์ ของสาขาวิชาการบริหารงานตำรวจทุกท่าน เพื่อนทุกคนที่คอยช่วยเหลือให้ คำปรึกษาแนะนำมาตลอดตลอดจนค้นคว้าหาข้อมูลในการจัดทำงานวิจัยครั้งนี้สำเร็จลุล่วงไปได้ด้วยดี ขอประชาชนตำบลลาดชิดทุกคน ที่ให้ข้อมูลในการทำวิจัยในครั้งนี้และอำนวยความสะดวกในการเก็บรวบรวมข้อมูลในการวิจัยเป็นอย่างดีขอขอบคุณครอบครัวของ ผู้วิจัยที่คอยช่วยเหลือและเป็นกำลังใจให้ผู้วิจัยเสมอมา

**เอกสารอ้างอิง**

นภาพร วิลาจันทร์.(2556).**ระดับการมีส่วนร่วมของประชาชนต่อการจัดการการความเสี่ยงอุทกภัยกรศึกษา : ตำบลม่วงลาด อำเภอจังหาร จังหวัดร้อยเอ็ด.**การค้นคว้าอิสระ รัฐประศาสนศาสตรมหาบัณฑิต สาขาวิชารัฐประศาสนศาสตร์ แขนงวิชาการจัดการปกครองท้องถิ่น มหาวิทยาลัยราชภัฏสวนสุนันทา.

ภานุมาศ กำคำเพ็ชร.(2550).**แนวทางป้องกันการเกิดอุทกภัยในเขตเทศบาลนครเชียงใหม่.**วิทยานิพนธ์การวางแผนภาคและเมืองมหาบัณฑิต สาขาวิชาการวางผังเมือง จุฬาลงกรมหาวิทยาลัย.

ภัทรพร สังข์คง.(2548).**แนวทางการป้องกันและบรรเทาปัญหาอุทกภัยในเขตเทศบาลเมืองนครนายก.**วิทยานิพนธ์ ปริญญาการวางแผนภาคและเมืองมหาบัณฑิต สาขาวิชาการวางแผนชุมชนเมืองและสภาพแวดล้อม สถาบันเทคโนโลยีพระจอมเกล้าเจ้าคุณทหารลาดกระบัง

ศิริวรรณ การวิชชา. (2555).**การจัดการป้องกันและบรรเทาปัญหาอุทกภัยในพื้นองค์การบริหาร ส่วนตำบลบางซ้าย อำเภอบางซ้าย จังหวัดพระนครศรีอยุธยา** **.**การค้นคว้าอิสระ ปริญญารัฐประศาสนศาสตรมหาบัณฑิต สาขาวิชารัฐประศาสนศาสตร์ มหาวิทยาลัยราชภัฏวไลยอลงกรณ์ ในพระบรมราชูปถัมภ์.

สมิทธ ธรรมสโรช.(2534).**งานวิจัยภัยธรรมชาติในประเทศไทย.**หลักสูตรการป้องกันราชอาณามจักรภาครัฐร่วมเอกชน รุ่นที่3. กรุงเทพ: วิทยาลัยการป้องกันราชอาณาจักร

สุนิสา อักษรานุชาต.(2550)**.ความคาดหวังของประชาชนที่มีต่อบทบาทของสมาชิกองค์การบริหารส่วนตำบล: ศึกษาเฉพาะกรณีองค์การบริหารส่วนตำบลเสาเภา อำเภอสิชน จังหวัดนครศรีธรรมราช.** สารนิพนธ์ ศาสนศาสตร์มหาบัณฑิต สาขาวิชาสังคมวิทยา มหาวิทยาลัยมหามกุฏราชวิทยาลัย.

โสภา ชานะมูล.(2562). **น้ำท่วมแม่น้ำ หนทางแก้ไขของเมืองใหญ่ๆในโลก**. สืบค้นวันที่ 2562,05,08 สืบค้นจาก http://www.water.civil.mut.ac.th/idea\_9.php-

องค์การบริหารส่วนตำบลลาดชิด.(2562).  **แผนพัฒนาสี่ปี พ.ศ.2561 – 2564** . สืบค้นวันที่ 2562,05,26 สืบค้นจาก <http://www.ladchid.go.th/page_5.php>.

อชิร มาละเงิน.(2552).**ความคาดหวังของประชาชนที่มีต่อการบริหารงานของนายกองค์การบริหารส่วนตำบลห้างฉัตร อำเภอห้างฉัตร จังหมัดลำปาง.**สารนิพนธ์ รัฐศาสตรมหาบัณฑิต สาขาวิชารัฐศาสตร์การปกครอง มหาวิทยาลัยมหามกุฏราชวิทยาลัย.

อนุชา ปงลังกา.(2557).**ความพึงพอใจของประชาชนต่อการบริการด้านการป้องกันอุทกภัยและการช่วยเหลือ ผู้ ประสบอุทกภัยขององค์การบริหารส่วนตำบล ในเขตอำเภอมหาราช จังหวัดพระนครศรีอยุธยา.** ภาคนิพนธ์ ปริญญาบริหารธุรกิจมหาบัณฑิต สาขาวิชาบริหารธุรกิจ มหาวิทยาลัยราชภัฏวไลอลงกรณ์ในพระบรมราชูปถัมภ์

อาคม ใจแก้ว.(2544).**งานวิจันโครงสร้างและกระบวนการบริหารเพื่อป้องกันและบรรเทาอุทกภัย: กรณีศึกษาเทศบาลนครหาดใหญ่.**วิทยานิพนธ์บริหารธุรกิจมหาบัญฑิต สาขาวิชาการจัดการ มหาวิทยาลัยสงขลานครินทร์

อุดมศักดิ์ ด่านคงรักษ์.(2558).**ความคาดหวังของประชาชนบ้านยวนแหลมที่มีต่อการบริหารงานของเทศบาลตำบลโพธิ์เสด็จ อำเภอเมือง จังหวัดนครศรีธรรมราช.** การค้นคว้าอิสระ ปริญญารัฐประศาสนศาสตรมหาบัณฑิต สาขาวิชารัฐประศาสนศาสตร์ มหาวิทยาลัยราชภัฏวไลยอลงกรณ์ ในพระบรมราชูปถัมภ์.

เอกชัย วรรณสุทธิ์และคนอื่นๆ (2552) **ความคิดเห็นของประชาชเกี่ยวกับการป้องกันอุทกภัยน้ำหางกรุงเทพมหานครในอีก 8 ปีข้างหน้ากรณีศึกษาประชาชนที่อาศัยอยู่ในเขตจตุจักรกรุงเทพมหานคร**.วิทยานิพนธ์ บริหารธุรกิจมหาบัณฑิต สาขาวิชาการจัดการกรุงเทพฯ มหาวิทยาลัยราชภัฏจันทรเกษม.

แอ็ต อินทรอุดม.(2558).**ความคาดหวังของประชาชนที่มีต่อการพัฒนาท้องถิ่น ของเทศบาลตำบลปากนคร อำเภอเมือง จังหวัด จังหวัดนครศรีธรรมราช.**สารนิพนธ์ รัฐศาสตรมหาบัณฑิต สาขาวิชารัฐศาสตร์การปกครอง มหาวิทยาลัยมหามกุฏราชวิทยาลัย.

ฤทธิชัย แสงธรรม.(2553)**.กระบวนการจัดการปัญหาอุทกภัยของสำนักงานป้องกันและบรรเทาสาธารณภัย:ศึกษาเฉพาะกรณีจังหวัดในความรับผิดชอบของศูนย์ป้องกันและบรรเทาสาธารณภัยเขต 16 ชัยนาท.** สารนิพนธ์ ศิลปศาสตรมหาบัณฑิต สาขาวิชาการบริหารงานยุติธรรม มหาวิทยาลัยธรรมศาสตร์.